
Okresný súd Vranov nad Topľou 8Cb/1/2024 8822201630 31. 07. 2024 JUDr. Silvia Šviderská ECLI:SK:OSVT:2024:8822201630.1
Uznesenie Okresný súd Vranov nad Topľou v právnej veci žalobcov: 1/ A. B., nar. XX.XX.XXXX, C. XXXX/X, XXX XX D., IČO: 43 890 741, 2/ E. F., nar. XX.XX.XXXX, G. XX, XXX XX B., IČO: 52 298 591, 3/ B. H., I. XXXX/XX, XXX XX J., IČO: 53 349 911, 4/ F. H., I. XXXX/XX, XXX XX J., IČO: 53 349 903, 5/ B. K., H. D. XXXX/XX, D., IČO: 45 863 326, všetci zastúpení: JUDr. Slavomír Hrubišák, advokát, Pugačevova 1378/1, 066 01 Humenné, proti žalovanému: MLT Europe s.r.o., IČO: 52 298 591, Doležalova 3424/15C, 821 04 Bratislava - mestská časť Ružinov 821 04, zastúpenému: AK NOVIKMEC s.r.o., Rázusova 125, 093 01 Vranov nad Topľou, o zaplatenie 12.682 € s prísl. takto rozhodol: I. Konanie z a s t a v u j e . II. Žiadnej zo strán sporu náhradu trov konania n e p r i z n á v a . III. V r a c i a žalobcovi 1/ zaplatený súdny poplatok za podanú žalobu vo výške 121,50 € prostredníctvom Slovenskej pošty, a.s., a to na účet číslo IBAN: F. XXXX XXXX XXXX XXXX XXXX, swift: F., vedený vo A. L. G. M., G.. IV. V r a c i a žalobcovi 2/ zaplatený súdny poplatok za podanú žalobu vo výške 71 € prostredníctvom Slovenskej pošty, a.s., a to na účet číslo IBAN: F. XXXX XXXX XXXX XXXX XXXX, swift: F., vedený vo A. L. G. M., G.. V. V r a c i a žalobcovi 3/ zaplatený súdny poplatok za podanú žalobu vo výške 56,50 € prostredníctvom Slovenskej pošty, a.s., a to na účet číslo IBAN: F. XXXX XXXX XXXX XXXX XXXX, swift: F., vedený vo A. L. G. M., Bratislava. VI. V r a c i a žalobcovi 4/ zaplatený súdny poplatok za podanú žalobu vo výške 65,50 € prostredníctvom Slovenskej pošty, a.s., a to na účet číslo IBAN: F. XXXX XXXX XXXX XXXX XXXX, swift: F., vedený vo A. L. G. M., G.. VII. V r a c i a žalobcovi 5/ zaplatený súdny poplatok za podanú žalobu vo výške 54 € prostredníctvom Slovenskej pošty, a.s., a to na účet číslo IBAN: F. XXXX XXXX XXXX XXXX XXXX, swift: F., vedený vo A. L. G. M., G.. odôvodnenie: 1. Žalobcovia 1/ až 4/ sa žalobou doručenou tunajšiemu súdu dňa 18.07.2022 domáhali, aby žalovaný zaplatil žalobcovi 1/ sumu 3.360 € s príslušenstvom, žalobcovi 2/ sumu 2.520 € s príslušenstvom, žalobcovi 3/ sumu 2.230 € s príslušenstvom a žalobcovi 4/ sumu 2.430 € s príslušenstvom. 2. Na tunajšom súde sa pod sp. zn. 7Cb/18/2022 viedol spor, v ktorom sa žalobca B. K., H. D. XXXX/ XX, D., IČO: 45 863 326 podanou žalobou domáhal voči žalovanej spoločnosti MLT EUROPE s.r.o.
zaplatenia sumy 2.142 € s príslušenstvom. Súd uznesením č.k. 8Cb/11/2022 – 131 zo dňa 14.06.2023 spojil na spoločné konanie veci vedené Okresným súdom Vranov nad Topľou pod sp. zn. 8Cb/11/2022 a sp. zn. 7Cb/18/2022 s tým, že konanie sa bude viesť pod sp. zn. 8Cb/11/2022. 3. Pred začatím pojednávania vzali žalobcovia 1/ až 5/ písomným podaním žalobu v celom rozsahu späť z dôvodu, že medzi stranami sporu bola dňa 26.07.2024 uzatvorená dohoda o urovnaní. Trovy konania žalobcovia nežiadajú. Ďalej uviedli, že žalovaný so späťvzatím žaloby súhlasí a trovy konania nežiada priznať. Poukázali na článok V. Dohody o urovnaní, v ktorom je uvedené, že žalobcovia berú žalobu v celom rozsahu späť a náhradu trov konania nežiadajú, žalovaný so späťvzatím žaloby súhlasí a náhradu trov konania nežiada. Každá zo strán si súdne i mimosúdne trovy znáša v celom rozsahu sama. Zároveň požiadali o vrátenie zaplatených súdnych poplatkov, na účet číslo IBAN: F. XXXX XXXX XXXX XXXX XXXX, swift: F., vedený vo A. L. G. M., G.. 4. V zmysle § 144 zákona č. 160/2015 Z.z Civilný sporový poriadok (ďalej len „CSP“) žalobca môže vziať žalobu späť. 5. V zmysle § 145 ods. 1 CSP, ak je žaloba vzatá späť celkom, súd konanie zastaví. 6. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Keďže žalobcovia vzali žalobu v celom rozsahu späť pred začatím pojednávania, súd poukazom na vyššie citované zákonné ustanovenia, konanie zastavil.
s
8. V zmysle § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 9. Žalobcovia navrhli, aby súd žiadnej zo strán náhradu trov konania nepriznal, a to so zreteľom na uzatvorenú Dohodu o urovnaní, v ktorej sa zmluvné strany dohodli, že náhradu trov konania nežiadajú priznať. O trovách konania súd rozhodol a contrario podľa § 256 ods. 1 CSP. Keďže v predmetnom konaní zanikol predmet konania v dôsledku mimosúdneho urovnania sporu, na ktorom sa procesné strany dohodli (vrátane urovnania nároku na náhradu trov konania), niet v konaní procesne úspešnej a procesne neúspešnej strany, preto súd žiadnej zo strán sporu nepriznal nárok na náhradu trov konania. 10. Žalobca 1/ zaplatil súdny poplatok za podanú žalobu vo výške 131,50 €. 11. Žalobca 2/ zaplatil súdny poplatok za podanú žalobu vo výške 81 €. 12. Žalobca 3/ zaplatil súdny poplatok za podanú žalobu vo výške 66,50 €. 13. Žalobca 4/ zaplatil súdny poplatok za podanú žalobu vo výške 75,50 €. 14. Žalobca 5/ zaplatil súdny poplatok za podanú žalobu vo výške 64 €. 15. Podľa § 11 ods. 3 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej „zákon č. 71/1992 Zb.“) poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Ak sa návrh na začatie konania o rozvod manželstva vzal späť po prvom pojednávaní na príslušnej inštancii súdov, vráti sa polovica všetkých zaplatených poplatkov. V konaní pred správnym súdom sa poplatok vráti, ak sa konanie zastavilo, ak sa správna žaloba, kasačná sťažnosť alebo žaloba na obnovu konania odmietla alebo vzala späť pred prejednaním veci.
16. Podľa § 11 ods. 4 zákona č. 71/1992 Zb. okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1 %, najmenej však 10 eur. Ak sa návrh vzal späť pred zaplatením poplatku, poplatok sa nevyrubuje. 17. Podľa § 11 ods. 11 zákona č. 71/1992 Zb. poplatok, ktorý sa má vrátiť podľa odsekov 4, 7 až 10 sa zaokrúhli na eurocenty nahor. 18. Nakoľko žalobcovia vzali žalobu späť v celom rozsahu pred prvým pojednávaním, vracia im súd v súlade s ustanovením § 11 ods. 3 a 4 zákona č. 71/1992 Zb. zaplatené súdne poplatky za podanú žalobu, krátené o 10 €, t.j. žalobcovi 1/ vo výške 121,50 €, žalobcovi 2/ vo výške 71 €, žalobcovi 3/ vo výške 56,50 €, žalobcovi 4/ vo výške 65,50 € a žalobcovi 5/ vo výške 54 €, tak ako je to uvedené vo výroku III. – VII. tohto uznesenia. Poučenie: Proti I. a II. výroku tohto uznesenia možno podať odvolanie do 15 dní od doručenia jeho písomného vyhotovenia na Okresný súd Vranov nad Topľou. Proti III. až VII. výroku tohto uznesenia odvolanie nie je prípustné. V zmysle § 363 Civilného sporového poriadku, v odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

